Կախված ջերմաստիճանից, խոնավությունից, միջավայրի pH-ից, միկրոօրգանիզմների տեսակից և քանակից, դիզենտերիայինբակտերիաների կենսունակությունը պահպանվում է մի քանի օրից մինչև մի քանի ամիս: Բակտերիաների համար բարենպաստ միջավայր են համարվում սննդամթերքները: Շիգելա Զոննեին կաթում և կաթնամթերքներում ոչ միայն պահպանվում է, այլ նաև բազմանում է: Դիզենտերիայի հարուցիչները լավ են տանում չորացումը և ցածր ջերմաստիճանը, արագ մահանում են արևի ուղիղ ճառագայթների ազդեցության տակ և տաքացնելիս (մինչ 60 `30ր-ից, 100 համարյա ակնթարթորեն): Դեզինֆեկցող միջոցները (հիպոքլորիտներ, քլորամիններ, լիզոլ և այլն) սովորական կոնցենտրացիաներով ոչնչացնում են բակտերիաներին մի քանի ր-ի ընթացքում: Սկսած 1990թ-ից Հայաստանի տարածքում, այդ թվում նաև շրջաններում հանդիպում էր շիգելա Ֆլեքսներիի կողմից հարուցվող դիզենտերիան, սակայն ներկայումս աճում է շիգելա Զոննեով հարուցվող ինֆեկցիան: